Neuvoston direktiivi 78/170/ETY, annettu 13 päivänä helmikuuta 1978, tilalämmittämiseen ja kuuman veden tuottamiseen käytettävien lämmönkehittimien suorituskyvystä uusissa ja olemassa olevissa muissa kuin teollisuusrakennuksissa sekä lämpöeristyksestä ja kuuman talousveden jakeluputkien eristämisestä uusissa muissa kuin teollisuusrakennuksissa



Virallinen lehti nro L 052 , 23/02/1978 s. 0032 - 0033

Kreikank. erityispainos: Luku 10 Nide 1 s. 0161

Espanjank. erityispainos: Luku 12 Nide 3 s. 0082

Portugalink. erityispainos: Luku 12 Nide 3 s. 0082

Suomenk. erityispainos Alue 12 Nide 2 s. 0003

Ruotsink. erityispainos Alue 12 Nide 2 s. 0003



NEUVOSTON DIREKTIIVI, annettu 13 päivänä helmikuuta 1978, tilalämmittämiseen ja kuuman veden tuottamiseen käytettävien lämmönkehittimien suorituskyvystä uusissa ja olemassa olevissa muissa kuin teollisuusrakennuksissa sekä lämpöeristyksestä ja kuuman talousveden jakeluputkien eristämisestä uusissa muissa kuin teollisuusrakennuksissa (78/170/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 103 artiklan, ottaa huomioon komission ehdotuksen, ottaa huomioon Euroopan parlamentin lausunnon (), ottaa huomioon talous- ja sosiaalikomitean lausunnon (), sekä katsoo, että yhteisön uudesta energiapoliittisesta ohjelmasta 17 päivänä syyskuuta 1974 annetussa neuvoston päätöslauselmassa () neuvosto asetti tavoitteeksi sisäisen kulutuksen määrän vähentämisen energiaa järkiperäisesti ja taloudellisesti käyttämällä vaarantamatta sosiaaliselle ja taloudelliselle kasvulle asetettuja tavoitteita, yhteisön järkiperäisen energiankäytön toimenpideohjelmasta 17 päivänä joulukuuta 1974 annetussa neuvoston päätöslauselmassa () neuvosto totesi, että komissio oli tiedonannoissaan neuvostolle, joiden otsikkona oli "Järkiperäinen energiankäyttö", laatinut yhteisön toimintaohjelman tältä alalta, kaikki parannukset energian järkiperäisessä käytössä ovat yleensä hyväksi ympäristölle, rakennusten lämmitysjärjestelmiä koskeva ala sinänsä soveltuu sellaisiin toimenpiteisiin, suositus 76/493/ETY () koskee olemassa olevien rakennusten lämmitysjärjestelmiä, on tarpeen niin pian kuin mahdollista saavuttaa energiansäästöä uusien lämmitysjärjestelmien osalta, millä, jos järjestelmiä asennetaan, on vaikutusta energian kokonaiskulutukseen, tätä tarkoitusta varten olisi direktiivillä annettava yleiset suuntaviivat, joiden mukaisesti jäsenvaltiot voisivat yhdessä edistää energiansäästötapoja, jotka on suunniteltu vähentämään perustamissopimuksen 103 artiklan 4 kohdassa tarkoitettuja energian jakelusta aiheutuvia vaikeuksia, tilalämmittämiseen ja kuuman veden tuottamiseen käytettävät lämmönkehittimet uusissa tai olemassa olevissa muissa kuin teollisuusrakennuksissa olisi tarkastettava valmistus- tai asennusvaiheessa, kehittimien ja lämmönsiirtonesteiden kierrätysjärjestelmän lämpöeristämisen olisi oltava pakollista taloudellisesti perustelluin ehdoin uusissa muissa kuin teollisuusrakennuksissa; komissiolle olisi tiedotettava säännöllisesti täytäntöönpanemiseksi toteutetuista toimenpiteistä sekä näillä toimenpiteillä saaduista tai ennakoiduista tuloksista, ja tämän direktiivin täytäntöönpanemiseksi toteutettaviin toimenpiteisiin olisi sisällytettävä toimenpiteet, joihin on ryhdytty jäsenvaltioiden lainsäädännön lähentämiseksi tämän direktiivin tarkoittamilla aloilla, ja niiden pitäisi helpottaa meneillään olevaa yhdenmukaistamis- ja standardointityötä, ja ne pitäisi ottaa huomioon näillä aloilla sekä yhteisön tasolla että kansainvälisesti, ON ANTANUT TÄMÄN DIREKTIIVIN: 1 artikla 1. Jäsenvaltioiden on toteutettava kaikki tarvittavat toimenpiteet sen varmistamiseksi, että kaikki uudet tilalämmittämiseen tai kuuman veden tuottamiseen käytettävät lämmönkehittimet uusissa tai olemassa olevissa muissa kuin teollisuusrakennuksissa täyttävät suorituskyvyn vähimmäisvaatimukset. Kehittimissä, joissa voidaan käyttää erilaisia energialajeja, suorituskykyä koskevien vähimmäisvaatimusten on vastattava kulloinkin käytettyä energialajia. "Lämmönkehittimellä" tarkoitetaan erityisesti kuumavesikattiloita, höyrykattiloita ja ilmanlämmittimiä, mukaan lukien osat ja erityisesti niihin liittyvät käytettyyn fossiiliseen polttoaineeseen sopivat polttovarusteet. Rakennuksissa käytetyt yhdistetyt sähkön- ja lämmönkehittimet katsotaan myös lämmönkehittimiksi; näiden osalta suorituskykyä koskevien vähimmäisvaatimusten on katettava koko energiantuotanto. Vastuksilla varustettuja ja kaukolämpöverkkoon kytkettyjä lämmönkehittimiä ei lueta mukaan. Laitteista, joista tyyppitestausta ei voida toteuttaa valmistusvaiheessa, on tehtävä myöhemmin hakemus aiheellisten teknisten tutkimusten jälkeen. 2. Jäsenvaltioiden on huolehdittava siitä, että suorituskykyä koskevien vähimmäisvaatimusten noudattaminen varmistetaan tarkastuksella kehittimen valmistus- tai asennusvaiheessa. 3. Valmistusaikana tarkastuksenalaisia lämmönkehittimiä ei saa saattaa markkinoille ennen kuin ne täyttävät suorituskykyä koskevat vähimmäisvaatimukset; asiaa koskevien säännösten noudattaminen varmennetaan arvokilvellä, josta on käytävä ilmi seuraavat vähimmäistiedot: P valmistajan yksilöidyt tiedot; P lämmönkehittimen tyyppi ja valmistusvuosi; P lämpöluokitus kW jokaiselle ennakoidulle energialajille; P käytetyn energian laji tai energioiden lajit ja ominaisuudet; P lämmönsiirtonesteen enimmäislämpötila; P tarkastuksen vahvistus ja tarkastuksen suorittaneen tarkastuslaitoksen tunnistustiedot; P jokaisen lämmönkehittimen kulutus luokitellulla teholla käytettäessä. "Lämpöluokituksella" tarkoitetaan korkeinta tuottoa, mikä lämmönkehittimellä voidaan jatkuvasti ylläpitää. Kun tarkastuksenalainen lämmönkehitin asennetaan valmistuksen aikana, on käyttäjälle suurimman mahdollisen hyötysuhteen saamiseksi toimitettava kirjalliset käyttö- ja huoltoohjeet. Nämä ohjeet on tarkastettava samoin kuin kehitin, ja niissä on oltava pääkohdat tarkastuksessa tehdyistä havainnoista. 4. Asennusvaiheessa tarkastettavissa lämmönkehittimissä energiahäviöt eivät saa ylittää jäsenvaltioiden antamia enimmäistasoja. 2 artikla Jäsenvaltioiden on toteutettava kaikki tarvittavat toimenpiteet sen varmistamiseksi, että jakelu- ja varastointijärjestelmän taloudellisesti perusteltu eristys tehdään pakolliseksi uusissa muissa kuin teollisuusrakennuksissa sekä lämmönsiirtonesteen että kuuman talousveden osalta. Näitä säännöksiä sovelletaan myös järjestelmiin, jotka ovat yhteydessä kaukolämpöverkostoon. Niitä sovelletaan myös uusiin lämmönkehittimiin, mukaan lukien veden lämmitykseen käytettävät sähköiset järjestelmät, kaikissa uusissa tai olemassa olevissa muissa kuin teollisuusrakennuksissa. 3 artikla Lämmönkehitintä ei saa enää asentaa 1 päivään tammikuuta 1981 alkaen, ellei se täytä 1 artiklan mukaisia suorituskyvyn vähimmäisvaatimuksia. Edellä 2 artiklassa tarkoitettuja toimenpiteitä sovelletaan 1 päivään heinäkuuta 1980 alkaen. 4 artikla Jäsenvaltioiden on säännöllisesti ilmoitettava komissiolle tämän direktiivin soveltamisalalla toteuttamistaan toimenpiteistä sekä näillä toimenpiteillä saavutetuista tai ennakoitavissa olevista tuloksista. 5 artikla Tämä direktiivi ei millään tavoin rajoita toimenpiteitä, jotka perustuvat perustamissopimuksen 100 artiklaan. 6 artikla Tämä direktiivi on osoitettu kaikille jäsenvaltioille. Tehty Brysselissä 13 päivänä helmikuuta 1978. Neuvoston puolesta Puheenjohtaja P. DALSAGER () EYVL N:o C 266, 7.11.1977, s. 55 () EYVL N:o C 287, 30.11.1977, s. 9 () EYVL N:o C 153, 9.7.1975, s. 1 () EYVL N:o C 153, 9.7.1975, s. 5 () EYVL N:o L 140, 28.5.1976, s. 12